objavljuje

**N A T J E Č A J**

za upis na edukaciju **NOGOMETNIH TRENERA/ICA UEFA PRO,** po modelu i programu UEFA-e i Nogometne akademije HNS. Edukaciju organizira Nogometna akademija HNS u trajanju 360*(+60)* sati koncentrirane nastave *(4 semestra / 8 modula).*

1. **UVJETI ZA UPIS**

- najmanje 26, a najviše 55 godina starosti

- završena srednja škola *(minimalno 3 godine trajanja)*

- završen program usavršavanja za trenera/icu UEFA A kategorije sa minimalnim prosjekom ocjena 3,5 *(prioritet su ocjene iz specijalnosti / bez ocjene 2 (dovoljan) iz bilo kojeg kolegija polaganog na programu usavršavanja za trenera/icu UEFA A kategorije)*

- najmanje 2 godine trenerske prakse sa licencom UEFA A *(osim za reprezentativce A reprezentacije Hrvatske* i/ili drugih država *koji imaju najmanje 5 nastupa u službenim natjecanjima)*

- 1 godina trenerske prakse sa licencom UEFA A za reprezentativce A reprezentacije Hrvatske i/ili drugih država koji imaju najmanje 5 nastupa za reprezentaciju u službenim natjecanjima

- liječničko uvjerenje o zdravstvenoj sposobnosti za obavljanje poslova nogometnog trenera/ice

- prijemni ispit

- edukaciju ne može pohađati registrirani igrač seniorskog nogometa

1. **PRIJAVE ZA UPIS**

Prijave za upis se vrše isključivo putem elektronske prijavnice na internetskim stranicama Hrvatskog nogometnog saveza (<http://www.hns-cff.hr/hns/nogometna-akademija/natjecaji-i-prijave>) dok se dokumentacija može predati osobno ili poštom u Nogometnu akademiju HNS, Vladimira Vidrića 12, 10360 Sesvete. Natječajno razdoblje u kojem će biti otvorena mogućnost prijave je**15.09.2017. do 15.10.2017.**

Uz prijavu pristupnici prilažu:

- detaljan sportski životopis

- svjedodžbu o završnom ispitu srednje škole

- diplomu trenera/ice UEFA A

- domovnicu

- radnu dozvolu u RH (za strane državljane)

- potvrde klubova / nogometnih saveza o igračkoj karijeri pristupnika

*(najmanje 4 godine)*

- potvrda klubova o jednoj godine trenerske prakse sa naznakom u kojem se rangu natjecanja klub natjecao u tim sezonama (*za reprezentativce sa više od 5 nastupa u službenim utakmicama*)

- potvrda nacionalnog nogometnog saveza o nastupima u A reprezentaciji

- potvrda klubova o dvije godine trenerske prakse sa naznakom u kojem se rangu natjecanja klub natjecao u tim sezonama (*za kandidate koji nemaju reprezentativni status*)

- liječničko uvjerenje o zdravstvenoj sposobnosti za obavljanje poslova nogometnog trenera/ice

- 2 fotografije za dokumente

Dokumentacija kandidata treba biti dostavljena u Nogometnu akademiju HNS

**najkasnije do 20.10.2017.g..**

U natječajnom postupku će se ocjenjivati isključivo potpuna dokumentacija

pristupnika te će se u selekcijskom postupku bodovati jedino priložena dokumentacija. Sve potvrde klubova bit će provjerene kroz službeni Comet sustav licenciranja Hrvatskog nogometnog saveza a potvrde stranih klubova trebaju biti ovjerene od strane nacionalnog saveza te zemlje.

Strani državljani koji se prijavljuju prilažu uz radnu dozvolu i odobrenje za prijelaz iz matičnog nogometnog saveza te dokaz aktivnog poznavanja hrvatskog jezika

*(mogućnost upisa najviše 10% stranih pristupnika).*

**3. UPISI**

Nakon provjere pristiglih prijava te potpunih dokumentacija pristupnika, bit će objavljena lista kandidata koji zadovoljavaju sve kriterije raspisanog natječaja te njihova bodovna lista prema bodovnim kriterijima upisa u Školu za UEFA PRO trenere.

Ovi kandidati će biti pozvani na polaganje prijemnog ispita *(****31.10.2017.g.****)* pred komisijom Nogometne akademije HNS.

Kandidati koji ne ostvare bodovne ili neke druge uvjete iz natječaja za izlazak na prijemni ispit imaju pravo uvida u ostvareni bodovni status te mogu u roku 7 dana od objave ove liste uputiti prigovor Upravnom vijeću Nogometne akademije HNS.

Žalbeni rok ne odgađa rok prijemnih ispita.

Nakon prijemnog postupka, a najkasnije do **15.11.2017.g**. bit će objavljena lista upisanih polaznika IX generacije Škole za UEFA PRO trenere.

**4. OSTALE OBAVIJESTI**

Predavači na tečaju su verificirani predavači Nogometne akademije HNS te mentori iz UEFA-e.

Cijena edukacije iznosi 30 000,00 kuna plativo u četiri rate *(7 500,00 x 4)* a uplate moraju biti izvršene najkasnije 10 dana prije početka svakog od 4 semestra.

Sa svakim polaznikom koji upiše ovu razinu edukacije Nogometna akademija HNS će potpisati ugovor o edukaciji sa svim pravima i obavezama.

U cijenu edukacije za nogometnog trenera/icu UEFA PRO su uključeni :

- dio literature za sve kolegije

- sportska oprema za polaznike

- pokrivanje dijela troškova studijskih putovanja

- polaganje redovnih ispita (tri roka za svaki kolegij) te završnog ispita

- izdavanje UEFA PRO diplome i licence

Sve ostale obavijesti, kandidati koji budu upisani na ovu razinu edukacije, dobit će putem elektronske pošte na e-mail adresu dostavljenu u prijavi.

Ravnatelj Nogometne akademije HNS